[quote=Sébastien]Hui hel pas impléein meit girieu seltik ma fal deoh: ma ne chonjet ket meit é galleg, ma troeit er frazenneu gallek gir-ha-gir (peh e hret), aben er fin po ket breton mat.    Adlennet am eus ar ger m boa kaset : ne seblant ket din bezan galleg troet ger-ha-ger, met mat eo din bezan difaziet mho peus amzer : an dra-se a rentfe servij din.    Rah er langajeu e amprest girieu  get er langajeu e gonzér étaltè. Naturel é. Anaùan ket-mé langaj erbet ha ne hrehè ket en dra-sen.    Ya : hogen ur muzul a zo da bep tra. Ur yezh suj ha distad eo ar brezhoneg. Krouin gerioù dichallek a zo a-bouez dam sonj( hag ar sonj se a zo en emsav abaoe ar gonideg da vihanan) pe adkavout er yezh aet diwar vemor brezhonegerion ar bobl gerioù dichallek a zo a bouez rak hon diliamman a reont diouzh levezon ar galleg war hor speredoù. Muioch, evelato eget amprestan gerioù gallek, sklaer  eo.    Peh zou dispar é kement langaj e zou, zou er féson de laret en treu, er féson de chonjal ha de sellet doh en treu. Nen dé ket er girieu ou-unan é.    Non ket tre a-du : ar gerioù a ra ar yezh ivez. Brezhonegerien desket hon amzer a zo, evit an dam vuian, gallegerien a spered. Ur chalz anezho a zo bet ar galleg yezh o chavell. Holl gwitibunan o deus tremenet bloavezhioù hir e skolioù gallek. Galleg a glevont bemdez, galleg a lennont bemdez, galleg a rankont kaozeal ha skrivan  bemdez.  Neo ket ur souezh eta e vefe mastaret o brezhoneg gant ar galleg.  Gant an troioù-lavar dreist-holl eman ar chenved och ober e reuz. Lakaat ur ger brezhonek lennegel-rik e-lech ur ger gallek a zo aes a-walch ha ne choulenn ket kalz a boan. Neus forzh piv a chell deskin lakaat youl e-lech bolontez, meizan e-lech kompren, ha milgin e-lech manch.  Pa ranker trein ur frazenn, avat, ez eo ur choari all.  Breman, ma vefe da zibab etre ar gerioù hag an troioù-lavar, ar gerioù  eo a zibabfen, peogwir ez eo int, dam meno, a zo dougerien ha mirerien glanded ha keltelezh ar yezh. Mont a ran aman, me oar, a-enep ar yezhoniourien hag a-enep an dud diniver a gred kement tra a lavaront. Evit ar re-se - darn anezho da vihanan -, ar gerioù a zo nebeut a dra, gant ma vo miret stumm ha kevreadur ar yezh. Grit gant gerioù gallek, emezo, ne vern, gant ma vo brezhonek tro ar frazenn. Ur fazi bras maz eus. Keltiekoch ha bravoch e chom ar chembraeg lennegel, gant e cheriadur digailhar pe  dost, evitan da vezan gwall saoznekaet e stumm hiziv, eget ar brezhoneg leun a cherioù gallek komzet gant ar bobl, evitan da vezan miret e frazennadur kozh alies.  Brasoch fazi c*hoazh, avat, e vefe ober fae war an troioù-lavar kaer, sasun ha krenv, a zeu gant ar vrezhonegerien diwar ar maez, hag a gavomp ken fonnus e skridoù hor skrivagnerien o deus graet gant yezh ar bobl. Aman eo al louzoù a-enep gallekadur ar yezh lennegel, ha pell zo  en deus Fransez Vallée diskouezet dimp ar skouer war an  dachenn-man evel war veur a hini all.    Ret eo lavarout ivez : ul lavarenn vat a zo mat evit an holl, pe eus Eusa e teufe, pe eus Sine. Diskar moger ar rannyezhoù a zo dober.      En angléz zou karget a hirieu gallek pé latin (muioh eit ur gir dré zeu!). Ha neoah é ur langaj hémb é bar, nen dé ket na galleg, na latin, nag almanteg naket.    TG e brezhoneg ar bobl ez eus kalz muioch choazh dre maz eo divarrek da grouin gerioù : ezhomm ez eus eus un ensavadur evit-se. Ar  yezhoù a venegit a zo yezhoù-stad : ensavadurioù evit-se o deus.    Er peh e hret-hui zou er hontrél ag er peh zou naturel é rah er langajeu: té droa er galleg gir-ha-gir, ha lamein er girieu gallek (ha lakat girieu ijinet open, liés-mat). Ne hrér ket en treu-zé é langaj erbet, estroh aveit én néo-breton...    eo : e kembraeg, just-a-walch... A-wechou o deus amprestet gerioù digant... ar brezhoneg zoken ha se a oa diwar ur youl politikel : pellaat diouzh ar saozneg (pe ar galleg : ar  saozneg a gavan divalav abalamour dar bern gerioù gallek a gaver ennan). Ar ger priedelezh a gaver e kembraeg breman a-drugarez dar brezhoneg.